User:Vishal Leuva1234/sandbox

સુમિત્રા નાયક

સુમિત્રા નાયક (જન્મ 8 માર્ચ 2000 જાજપુર, ઓડિશા) મહિલા રગ્બી ખેલાડી છે. [1] તેમણે ભારત માટે મેડલો જીત્યા છે અને સિંગાપુર સામે અત્યંત રોમાંચક મૅચમાં પેનલ્ટી કિક દ્વારા 2019 ની એશિયન વિમેન્સ ચૅમ્પિયનશિપમાં દેશને બ્રૉન્ઝ મેડલ અપાવવામાં નિર્ણાયક ભૂમિકા ભજવી હતી. [2] વ્યક્તિગત જીવન અને પૃષ્ઠભૂમિ સુમિત્રા નાયકનો જન્મ 8 માર્ચ 2000ના રોજ ઓડિશાના જાજપુર જિલ્લાના ડુબરી ગામમાં થયો હતો. જોકે તેમનાં માતાએ તેમનાં પતિના અત્યાચારનો સામનો કર્યા પછી પોતાનાં નાનાં બાળકોને લઈને કાયમ માટે ભુવનેશ્વરમાં સ્થાયી થયા હતા. સુમિત્રાના પિતાએ સમગ્ર પરિવારને ઘરમાં પૂરીને સળગાવી દેવાનો પ્રયાસ પણ કર્યો હતો પરંતુ તેઓ બચી ગયાં હતાં. તેમનાં માતા અન્ય લોકોનાં ઘરે જઈને કામ કરીને ઘરનું ગુજરાન ચલાવતાં હતાં. [1] ભુવનેશ્વરમાં સુમિત્રા નાયક આદિવાસી બાળકોને વિના મૂલ્યે શિક્ષણ અને રમતની તાલીમ આપતી સંસ્થા કલિંગા ઇન્સ્ટિટ્યૂટ ઑફ સોશિયલ સાયન્સ (KISS)માં જોડાયાં હતાં. [1] હાલમાં તેઓ આ સંસ્થામાં અંડરગ્રેજ્યુએટ વિદ્યાર્થિની છે. [3] સુમિત્રા નાયકે 2008માં કિસના મેદાન પરથી રગ્બી રમવાનું શરુ કર્યું હતું. પોતાના પરિવારનું ગુજરાન ચલાવવા માટે બ્યુટી પાર્લર ચલાવતાં તેમનાં માતા શરૂઆતમાં તો સુમિત્રા આ રમત રમે તેનાથી ખચકાટ અનુભવતાં હતાં કેમ કે તેમણે જોયું હતું કે આ રમતમાં ખેલાડીઓ એકબીજા ઉપર પડતા હોય છે. જોકે સુમિત્રા નાયકે તેમનાં માતાને સમજાવ્યું હતું કે ખેલાડીઓ આ પ્રકારની પરિસ્થિતિનો સામનો કરવા માટે તાલીમબદ્ધ હોય છે. [1] સુમિત્રા નાયક કિસ અને તેમનાં ગામમાં છોકરીઓને રગ્બી શીખવે છે. તેમણે પૂણેમાં ટેડટૉક પણ આપી હતી. [3] વ્યાવસાયિક કારકિર્દી 2012માં રાજ્ય કક્ષામાં પદાર્પણ કર્યાં બાદ નાયકે કિસ ખાતે કોચ રુદ્રકેશ જેનાના માર્ગદર્શન હેઠળ તાલીમ લીધી હતી. ઓડિશાનાં આ ખેલાડીએ 2014માં અંડર-13 વિમેસ રગ્બી વર્લ્ડ કપમાં ભાગ લીધો હતો. ત્યાર બાદ તેઓ નેશનલ સ્કૂલ ગેમ્સ અને નેશનલ ચૅમ્પિયનશિપમાં પણ રમ્યાં હતાં. દુબઈમાં 2016 એશિયન ગર્લ્સ રગ્બી સેવન્સ (અંડર-18)માં ભારતની બ્રૉન્ઝ મેડલની સફળતામાં તેમની ભૂમિકા મહત્વની હતી. 2018માં તેમને ભારતની અંડર-18 રગ્બી ટીમનાં કૅપ્ટન બનાવવામાં આવ્યાં હતાં. [4] આ યુવાન ખેલાડીના જીવનની સૌથી યાદગાર ક્ષણ ત્યારે આવી હતી જ્યારે 2019માં 15sમાં ભારતની સૌપ્રથમ આંતરરાષ્ટ્રીય સફળતામાં તેઓ મહત્વનો હિસ્સો રહ્યાં હતાં. તેમણે સિંગાપુર સામેની કટોકટીભરી મૅચની અંતિમ ક્ષણમાં પૅનલ્ટી કિક કરી હતી જેને કારણે એશિયા રગ્બી વિમેન્સ ચૅમ્પિયનશિપમાં ભારતીય ટીમ બ્રૉન્ઝ મેડલ જીતી શકી હતી. ભારતે આ સાથે 15s ફૉર્મેટમાં પોતાનો સૌપ્રથમ વિજય પણ હાંસલ કર્યો હતો. [2] નાયક ઑગસ્ટ 2019માં જાકાર્તા ખાતે યોજાયેલી એશિયા રગ્બી સેવનસ ટ્રોફીમાં સિલ્વર મેડલ જીતનારી ભારતીય સિનિયર ટીમમાં પણ રમ્યાં હતાં. એ જ મહિને ઓડિશાનાં આ ખેલાડીએ લાઓસ ખાતેની એશિયા રગ્બી અંડર-20 સેવન્સ સિરીઝમાં ભારતીય ટીમનું નેતૃત્વ સંભાળ્યું હતું. [3] ઓડિશાના મુખ્ય પ્રધાન નવીન પટનાયકે એશિયા રગ્બી અનસ્ટૉપેબલ મીટ માટે ભારતીય ટીમમાં પસંદગી માટે નાયકને અભિનંદન આપ્યા હતા. [4]

સંદર્ભ

https://www.bbc.com/gujarati/india-55680573 [1] https://sportstar.thehindu.com/rugby/asian-rugby-women-championship-india-wins-third-beats-singapore-sumitra-nayak-penaltyvahbiz-bharucha-world-cup/article28109526.ece [2] https://www.shethepeople.tv/news/odisha-sumitra-nayak-lead-indian-team-asia-rugby/ [3]https://odishabytes.com/odisha-cm-congratulates-rugby-player-sumitra-nayak-for-selection-in-indian-team/ [4] જમણો હાથે બૉક્સ: અંગત માહિતી નામ : સુમિત્રા નાયક નાગરિકત્વ: ભારતીય જન્મ: 8 માર્ચ 2000 જન્મસ્થળ: ડુબરી ગામ, જાજપુર જિલ્લો ઓડિશા રમત : રગ્બી કોચ: રુદ્રકેશ જેના, નાસિર હુસૈન મેડલ પ્રતિનિધિત્વ : ભારત સિલ્વર મેડલ : 2019 એશિયા રગ્બી સેવન્સ ટ્રોફી, જાકાર્તા બ્રૉન્ઝ મેડલ : 2019 એશિયા રગ્બી વિમેન્સ મહિલા ચૅમ્પિયનશિપ, મનિલા બ્રૉન્ઝ મેડલ : 2016 એશિયન ગર્લ્સ રગ્બી સેવન્સ (અંડર-18), દુબઇ